b'\n_START_ARTICLE_\nBoaz Kiplagat Lalang\n_START_SECTION_\nKarriere\n_START_PARAGRAPH_\nVed sommer-OL 2008 i Beijing deltok han p\xc3\xa5 800 meter. Her kom han p\xc3\xa5 andreplass i sitt innledende heat, og tredjeplass i sitt semifinaleheat med tiden 1.45,87. Dette holdt akkurat ikke til \xc3\xa5 komme til finalen, han var to hundredeler bak Gary Reed i semifinalen._NEWLINE_I 2010 vant han to store internasjonale medaljer. I mars vant han s\xc3\xb8lv p\xc3\xa5 800 meter ved VM i friidrett innend\xc3\xb8rs 2010, bak Abubaker Kaki. I oktober vant han gull ved Samveldelekene, med tiden 1.46,60, foran sine to landsmenn Richard Kiplagat og Abraham Kiplagat. Han satte ogs\xc3\xa5 ny personlig rekord p\xc3\xa5 1 mile i april 2010, med tiden 3.56,14, da han deltok ved Drake Relays i USA. _NEWLINE_Han fikk s\xc3\xb8lv p\xc3\xa5 800 meter ved de Panafrikanske leker 2011, bak Taoufik Makhloufi, og ved VM i friidrett innend\xc3\xb8rs 2012 ble han sl\xc3\xa5tt ut i semifinalen.'